Gandia repeteix el model d'activitats per al 9 d'octubre
05 octubre 2018

## Gandia repeteix el model d'activitats per al 9 d'octubre05 octubre 2018Última actualització: 14 juliol 2025

![](../gestion/img/_AO_7341-copia.jpg)  
  

El regidor delegat de Cultura, Joan Muñoz, ha presentat aquest matí en roda de premsa els actes institucionals que se celebraran a la nostra ciutat amb motiu del 9 d'Octubre i que començaran dilluns que ve amb el monòleg titulat "Els valencians, amb humor, parlen dels valencians" a càrrec de Maria Joan i Pepa Cases. L'activitat tindrà lloc a partir de les 20 hores al jardí de la Casa de la Marquesa i té un preu de 5 €.  
Posteriorment a la plaça Prado se celebrarà la Nit de rock organitzada per l'Associació Cultural Falla Prado a partir de les 23 hores.  
  
El mateix dia, al Grau de Gandia acollirà una cercavila a càrrec de la Colla de Dolçainers i Tabaleters del Grau on participaran associacions i autoritats a partir de les 20 hores, i que tindrà eixida des del Centre Social Marcel·lí Pérez. A les 20.15 serà el torn de l'homenatge al Rei Jaume I en el monòlit del carrer La Nau.  
  
Muñoz ha informat que el consistori romandrà obert el 9 d'octubre en horari de 9 a 13 hores perquè els valencians puguen retre homenatge a la Senyera. "_Després de la bona acollida d'altres anys hem repetit l'esquema. Són actes simbòlics i integradors que recullen tots els elements en un dia tan important per als valencians_" va declarar el regidor.  
  
Com en anys anteriors, l'acte cívic de commemoració del 9 d'octubre se celebrarà al pati d'armes Palau Ducal on es llegirà el passatge de la rendició del Castell de Bairén del "Llibre dels Fets de Jaume I" i es desenvoluparan diverses activitats.  
  
A les 11 hi haurà un taller de jocs tradicionals valencians a la plaça Jaume I i a les 11.30 se celebrarà el XXIV Festival de Bandes de Cornetes i Tambors al jardí de la Casa de la Marquesa.  
  
A partir de les 12 hores començarà el tradicional concurs de paelles organitzat per la Federació de Falles de Gandia.  
  
Per finalitzar, el jardí de la Casa de la Marquesa tornarà a acollir una activitat. En aquest cas es tracta del concert de flor a càrrec del grup Rascanya.  
  
"_Esperem que tots els valencians i gandians gaudisquen de la nostra festa i que isquen al carrer per gaudir de totes les activitats que s'han previst_" va finalitzar **Joan Muñoz**.